open-index/open-wikipedia-markdown huggingface dataset:
Grisha Heyliger-Marten

**Grisha S. Heyliger-Marten** (☆ 28 di yüli 1976 na Sint Maarten) ta un polítiko di Sint Maarten i, for 3 di mei 2024, minister di Turismo, Asuntunan Ekonómiko, Transporte i Telekomunikashon (TEATT). Entre 2020 i 2024 e tabata miembro di Parlamento di Sint Maarten i a fungi komo presidente di Parlamento di Sint Maarten di 26 di novèmber 2021 te 27 di òktober 2022.

## Bida i karera
Grisha Heyliger-Marten a sigui e estudio di maneho di empresa na Florida Memorial University na Merka i Hogeschool van Arnhem & Nijmegen na Hulanda, unda el a optené un grado di master. Durante su karera profeshonal el a traha varios aña den sektor di telekomunikashon ku TelEM i Smitcoms, i despues a funda su propio kompania di merkadeo.

Den elekshon parlamentario di 2020, Heyliger-Marten ta debutá komo kandidato number 4 riba lista di UP, partido fundá na 2010  pa su kasá Theo Heyliger.. Dia 10 di febrüari 2020 el a wòrdu huramentá komo miembro di Parlamento di Sint Maarten i nombrá komo lider di frakshon. El a asumi e rol di presidente di Parlamento despues di retiro di Roland Brison. Dia 27 di òktober 2022, un moshon di deskonfiansa a kosta su salida di e posishon. Despues di esei, su frakshon no a sostene su liderato mas. El a retirá di inmediato for di partido UP i a sigui komo parlamentario independiente. 

Na yanüari 2023, Heyliger-Marten ta afiliá na Partido Demokrat di Sint Maarten. Despues di elekshon na yanüari 2024 el a bira miembro di e frakshon parlamentario di DP dia 7 di febrüari 2024. Na mei e mesun aña el a keda nombrá minister di TEATT den e gabinete Mercelina I, posishon ku el a keda okupa tambe den gabinete Mercelina II.

Heyliger-Marten ta konosí pa su postura krítiko pa ku gobièrnu hulandes, i su bogamento pa su pais atkerí mas outonomia pa determiná su propio rumbo polítiko i ekonómiko.

Heyliger-Marten ta kasá ku e eks-politiko Theo Heyliger.
Rhoda Arrindell

**Rhoda R. Arrindell** (☆ 7 di yanüari 1956) ta un lingwista, aktivista i polítiko di Sint Maarten. E tabata minister di Enseñansa, Kultura, Hubentut i Deporte di Sint Maarten entre 2010 i 2012.

## Bida i karera
Arrindell a bai Milton Peters College na Cul-de-Sac. Ela optené un título propaedeutiko den lei na Universidat di Antia Hulandes, un lisensiatura den lingwístika na Universidat di Syracuse i un master den siensia edukativo na Universidat di Islanan Vírgen. Despues ela optené su PhD den idiomanan krioyo for di Universidat di Puerto Rico, Rio Piedras. 

Arrindell a kuminsá su karera komo kordinadó di Turning Point Foundation responsabel pa programanan di edukashon di prevenshon di droga. Na fin di añanan 1990, e tabata redaktor di The Chronicle. Despues di esaki, el a traha susesivamente komo asistente hurídiko na e bufete di abogado Duncan & Brandon, un dosente na St. Maarten Academy i hefe di e departamentu di idioma na Universidat di Sint Maarten.

## Publikashon
* *Brother Rich, Nana Sweetie: creative writing in St. Martin*, HNP (2007), antologia di kuentanan kortiko i poesia
* *Language, Culture, and Identity in St. Martin*, House of Nehesi Publishers (HNP) (2014).
1912

**1912** ta un schrikkeljaar ku a kuminsá riba un djaluna riba e kalènder gregoriano.  E ta e di 912 aña di e di dos milenio i e di diesdos aña di siglo 20.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**
* 7 - Paul Brenneker († 1996), mishonario, etnólogo i artista plástiko hulandes-kurasoleño.

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**
* 30 - Emilio Teza (80), lingwista, filólogo, poliglòt i traduktor italiano.

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Siglo 20

**Siglo 20** (tambe **siglo binti** òf **siglo XX**) ta kuminsá dia promé di yanüari 1901 i ta kaba dia 31 di desèmber 2000. Siglo 20 ta e di dies i último siglo di e dos milenio den kalènder gregoriano. 

E periodo aki tabata dominá pa susesonan importante ku a definí e era moderno: e pandemia di grip spaño, e promé i di dos Guera Mundial, armanan nuklear, energia nuklear i e eksplorashon espasial, nashonalismo i dekolonisashon, avansenan teknológiko i konfliktonan di guera friu i e posguera. Tur esakinan a modifiká e struktura polítiko i sosial di e planeta.
Siglo 19

**Siglo 19** (tambe **siglo diesnuebe** òf **siglo XIX**) ta kuminsá dia promé di yanüari 1801 i ta kaba dia 31 di desèmber 1900. Siglo 19 ta e di nuebe i penúltimo siglo di e dos milenio den kalènder gregoriano. Ta ta wòrdu yamá e *siglo di industrialisashon*.

E époka ta karakterisá fundamentalmente pa su kambionan grandi, entre nan kambionan sosial. Sklabitut ta wòrdu abolí den gran parti di Oropa i Amérika. E promé i di dos Revolushon Industrial (ku tambe ta kai parsialmente den siglo 18 i siglo 20 respektivamente) a kondusí na urbanisashon den forma masal i nivelnan mas altu di produktividat, benefisio i prosperidat. E imperionan islamita ta kai den dekadensia i e imperialismo oropeo ta someté gran parti di e region sùit i sùitost di Asia i kasi henter Afrika na un régimen kolonial.  


File:World map 1815 (COV).jpg|Mundu na 1815
File:World 1898 empires colonies territory.png|Mundu na 1898


## Mira tambe
* Siglo 18
* Siglo 20
Siglo 21

**Siglo 21** (tambe **siglo bintiun** òf **siglo XXI**) ta e siglo aktual i e promé siglo di e di tres milenio den kalènder gregoriano. Siglo 21 ta kuminsá dia promé di yanüari 2001 i ta kaba dia 31 di desèmber 2100. 

E periodo te awor ta karakterisá pa e avanse i ekspanshon di digitalisashon i kontrol riba informashon na nivel global. Su komienso tabata marka pa e kresementu di e ekonomia global i e konsumismo den e Terser Mundu, oumento di e preokupashon mundial pa terorismo despues di e atakenan di 11 di sèptèmber na 2001 i un kresementu di aktividatnan empresarial priva. E intervenshonnan di OTAN den Afganistan i Irak na inisio di dékada 2000 i e tumbamentu di varios régimen durante e asina yama "primavera árabe" na inisio di dékada 2010 a kondusi na resultadonan miksto den mundu árabe, habriendo asina e kaminda pa instabilidat polítiko i varios guera sivil.


File:App mit Sencha Touch.jpg|[''Smartphone'' ta un di e kambionan teknológiko di siglo 21. 
File:UA Flight 175 hits WTC south tower 9-11 edit.jpeg|[Atakenan di 11 di sèptèmber na 2001 riba World Trade Center na New York.
File:Novel Coronavirus SARS-CoV-2 (49640655213).jpg|Pandemia di COVID-19 impaktando sosial i ekonómikamente desde 2019, ku miónes di hende morto i infektá.
22 di yüli

**22 di yüli** ta e di 203 dia di aña (204 den un schrikkeljaar) riba e kalènder gregoriano. Ta resta 162 dia pa e aña terminá.

## A sosodé

## A nase
* 1916 - Hipolito Ocalia (†1984), pintor i artista visual antiano.
* 1994 - Ayrton Statie, futbolista profeshonal boneriano.

## A fayesé

## A selebrá/konmemorá
23 di yüli

**23 di yüli** ta e di 204 dia di aña (205 den un schrikkeljaar) riba e kalènder gregoriano. Ta resta 161 dia pa e aña terminá.

## A sosodé

## A nase
* 1926 - Luigi Pinedo (†2007), artista visual di Kòrsou
## A fayesé
* 2016 - Rita Maasdamme (72), artista visual i folklorista hulandes-arubano.

## A selebrá/konmemorá
24 di yüli

**24 di yüli** ta e di 205 dia di aña (206 den un schrikkeljaar) riba e kalènder gregoriano. Ta resta 160 dia pa e aña terminá.

## A sosodé
* 1964 - Konseho insular di Kòrsou ta aprobá pa medio di un dekreto nashonal e eskudo di Kòrsou.

## A nase
* 1783 - Simón Bolívar (†1830), lider militar i polítiko venezolano
* 1926 - Claude Wathey (†1998), polítiko di Sint Maarten
 
## A fayesé

## A selebrá/konmemorá
* Dia di Simón Bolívar (na Ecuador, Colombia, Venezuela i Bolivia)
1911

**1911** tabata un aña komun ku a kuminsá riba un djadumingu riba e kalènder gregoriano. E ta e di 911 aña di e di dos milenio, e di diesun aña di siglo 20 i e di dos aña di dékada 1910.

## A sosodé
**Yanüari**

**Febrüari**
* 
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**
* 6 - Ronald Reagan († 2004), presidente di e Merka (1981-1989)
* 18 - Laura Wernet-Paskel († 1962), e promé muhé pa subi un lista polítiko na Aruba

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
1910

**1910** tabata un aña komun ku a kuminsá riba un djasabra riba e kalènder gregoriano. E ta e di 910 aña di e di dos milenio, e di dies aña di siglo 20 i e promé aña di dékada 1910.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
* 7 - Dilanti kosta di Kòrsou e barku hulandes *Gouverneur van Heerdt* ta noufragá. Esaki ta resulta den nuebe morto, entre nan gezaghebber di Boneiru: Arend Evert van den Brandhof.
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Siglo 18

**Siglo 18** (tambe **siglo diesocho** òf **siglo XVIII**) ta kuminsá dia promé di yanüari 1701 i ta kaba dia 31 di desèmber 1800. E ta e di ocho siglo di e dos milenio den kalènder gregoriano. Den historia oksidental e tambe ta wòrdu yamá *Siglo di Luz*, debi na e nasementu di e movementu intelektual konosí komo Iluminashon.

Durante siglo 18 elementonan di e pensamentu di Iluminashon ta kulminá den e revolushon merikano, esun franses i esun haitiano. Durante e époka aki e benta di katibu i trafikashon di hende ta ekspande pa e kostanan atlántiko, miemtrastantu disminuyendo na Rusia, China i Nort i Sur Korea.  Riba tereno polítiko ta surgi kambionan enorme, partikularmente durante e último dékada. Revolushonnan ta kuminsa reta e legitimidat di e strukturanan di poder di monarka i aristokratnan, inkluso e struktura i kreensianan ku tabata sostené e komersio di katibu. Na Gran Britania e Revolushon Industrial ta inisiá, kondusiendo na kambionan radikal den sosiedat i den medio ambiente.


File:Prise de la Bastille.jpg|Atake di La Bastille dia 14 di yüli 1789 tabata un evento ikoniko durante e Revolushon Franses
File:Maquina vapor Watt ETSIIM.jpg|Desaroyo di e machin di vapor tabata un elemento importante den e Revolushon Industrial na fin di siglo 18
File:Surrender of Lord Cornwallis.jpg|Guera di Revolushon Merikano a tuma lugá na fin di siglo 18.


## Mira tambe
* Siglo 17
* Siglo 19
21 di yüli

**21 di yüli** ta e di 202 dia di aña (203 den un schrikkeljaar) riba e kalènder gregoriano. Ta resta 163 dia pa e aña terminá.

## A sosodé
* 1917 - Na Kòrsou a establesé Curaçaosche Scheepvaart Maatschappij (CSM), e empresa marítimo ku tabata ligá na Curaçaosche Petroleum Industrie Maatschappij (CPIM).
* 1951 - Na Kòrsou a funda e klup di futbòl Jong Colombia.

## A nase
* 1953 - Benny Nisbet († 2020), polítiko arubano

## A fayesé
* 1962 - Juancho Irausquin (57), bankero i polítiko arubano. 

## A selebrá/konmemorá
20 di yüli

**20 di yüli** ta e di 201 dia di aña (202 den un schrikkeljaar) riba e kalènder gregoriano. Ta resta 164 dia pa e aña terminá.

## A sosodé

* 1903 - Na Detroit (Merka), e kompania Ford Motor ta produsí su promé outo.
* 1969 - Neil Armstrong ta bira e promé hende pa kana riba luna.

## A nase

## A fayesé

## A selebrá/konmemorá
Milenio

Un **milenio** ta un unidad di tempo equivalente na un periodo di mil aña. Usualmente ta uza e termino aki pa periodonan di 1000 aña cu ta cuminsa riba e calendario for di aña "1". Un milenio tambe por referi na un periodo di 1000 aña cuminsando na cualkier fecha. E palabra milenio ta deriva di e palabranan latin: *mille* (mil) y *annus* (aña).

## Comienso di un milenio
E prome milenio despues di Cristo ta conta mil aña, esta di 1 di januari di aña 1 te 31 di december di aña 1000, cu ta representa 10 siglo. Aunke e tempo ey e calendario gregoriano no tabata existi ainda, e prome aña ta aña 1. Pues no tin un aña 0.
Siglo

Un **siglo** ta un unidad di tempo equivalente na un periodo di cien aña. E ta equivalente tambe na 10 decada o 20 lustro. A base di su definicion un siglo ta cuminsa na aña 1 y ta termina na aña 100, por ehempel siglo 20 a cuminsa na aña 1901 y a caba na aña 2000. Debi na e gran influencia di Imperio Romano, cu a crea e prome calendarionan, ta comun pa uza tambe cifranan romano pa indica e siglo concerni. 

Un aniversario o celebracion pa recorda un suceso/evento cu ta tuma luga 100 aña prome ta yama un centenario.

## Mira tambe
* Siglo 17
* Siglo 18
* Siglo 19
* Siglo 20
* Siglo 21
1908

**1908** (**MCMVIII**) tabata un schrikkeljaar ku a kuminsá riba un djarason riba e kalènder gregoriano. E ta e di ocho aña di siglo 20 i e di nuebe aña di dékada 1900.

## A sosodé
**Yanüari**

**Febrüari**
 
**Mart**

**Aprel**
 
**Mei**
* 26 - Georgia i Armenia ta independisa di Union Sovietiko.

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
1906

**1906** (MCMVI) tabata un aña komun ku a kuminsá riba un djaluna riba e kalènder gregoriano. E ta e di seis aña di siglo 20 i e di shete aña di dékada 1900.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**
* 13 - Jan Gerard Palm (75), músiko i kompositor kurasoleño.
 
## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Siglo 17

**Siglo 17** (tambe **siglo diesshete** òf **siglo XVII**) ta kuminsá dia promé di yanüari 1601 i ta kaba dia 31 di desèmber 1700. E ta e di shete siglo di e dos milenio den kalènder gregoriano. E ta konosí komo e Siglo di Baroko.

## Oropa
Siglo 17 ta kai den e inisio di e período moderno na Oropa. Den e kontinente oropeo (ku su impakto kresiente riba mundu henter) e siglo ta karakterisá pa e movementu kultural baroko, e último parti di e Siglo di Oro di Spaña, e Siglo di Oro di Hulanda, i e gran siglo di Fransia, dominá pa Luis XIV, e revolushon sientífiko, e promé empresa públiko i korporashon multinashonal di Oost Indische Compagnie i segun algun historiadó, e krisis general.

## Mira tambe
* Siglo 16
* Siglo 18
25 di yüli

**25 di yüli** ta e di 206 dia di aña (207 den un schrikkeljaar) riba e kalènder gregoriano. Ta resta 159 dia pa e aña terminá.

## A sosodé
* 2024 - Apertura di Caribbean Club Shield na Stadion Rignaal (Jean) Francisca na Kòrsou, organisá promé bia pa CFU.

## A nase
* 1919 - Hubert Booi († 2014), poeta, outor, dramaturgo, aktor i deklamadó boneriano-arubano. 
* 1980 - Wensly Francisco, produktor di dokumentario hulandes-kurasoleño.
* 1990 - Pedro Rodriguez, futbolista peruano-hulandes i internashonalista di Boneiru.
* 1996 - Skylar Dayne, kantante di Kòrsou.
 
## A fayesé
* 2023 - Ernest (Jackie) Voges (92), polítiko antiano.

## A selebrá/konmemorá
* , ,  - Dia di Pensionado
* Día di Muhé afrolatino, afrokaribense i di e Diaspora (desde 1992)
26 di yüli

**26 di yüli** ta e di 207 dia di aña (208 den un schrikkeljaar) riba e kalènder gregoriano. Ta resta 158 dia pa e aña terminá.

## A sosodé
* 1499 - Alonso de Ojeda ta deskubrí e isla Kòrsou.
* 1527 - Juan de Ampués ta funda Santa Ana de Coro.
* 1581 - E Repúblika di Shete Provinsia Uní di Hulanda ta deklará independensia di Spaña
* 1978 - Konseho Insular di Kòrsou ta aprobá e Himno di Kòrsou komo e himno nashonal di Kòrsou.

## A nase

## A fayesé
* 2007 - Federico Oduber (65), poeta arubano.

## A selebrá/konmemorá
* Dia internashonal pa Konservashon di Ekosistema di e matanan di mangel
*  - Dia di Revolushon Nashonal
*  - Dia di Independensia
1909

**1909** tabata un aña komun ku a kuminsá riba un djabièrnè riba kalènder gregoriano. E ta e di 909 aña di e di dos milenio, e di nuebe aña di siglo 20 i e último aña di dékada 1900.

## A sosodé
**Yanüari**

**Febrüari**
* 1 - Famia de Haseth a funda CVV Republic, e promé klup di futbòl riba e isla di Kòrsou. E promé presidente di e klup tabata J.A. de Haseth.
  
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**
* 30 - Juliana di Hulanda († 2004), monarka di Reino Hulandes di 1948 pa 1980.

**Mei**

**Yüni**

**Yüli**

**Ougùstùs**
* 10 - Julio Antonio Abraham († 1960), polítiko boneriano.

* 20 - Antoine Maduro († 1997), futbolista, lingwista i papiamentista kurasoleño.

**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
27 di yüli

**27 di yüli** ta e di 208 dia di aña (209 den un schrikkeljaar) riba e kalènder gregoriano. Ta resta 157 dia pa e aña terminá.

## A sosodé
* 1943 – Na kaminda di Lagunillas (Venezuela) pa Kòrsou e barku *ss Rosalia*, ku tabata situá na 10 miya foi kosta sùit di Willemstad den serkania di Bullenbaai, ta wòrdu torpediá dos bes pa e supmarino aleman, Kriegsmarine U-615. Bintitres morto ta kai.
* 2024 - Na Kòrsou a tuma lugá e promé matrimonio di mesun sexo.

## A nase
* 1950 - Amerigo Thodé († 2023), polítiko di Kòrsou

## A fayesé

## A selebrá/konmemorá
28 di yüli

**28 di yüli** ta e di 209 dia di aña (210 den un schrikkeljaar) riba e kalènder gregoriano. Ta resta 156 dia pa e aña terminá.

## A sosodé
* 1914 - Ta estayá e promé Guera Mundial
* 2021 - Pedro Castillo ta asumí e presidensia di Peru
* 2024 - Ta tene elekshon presidensial na Venezuela. Presidente aktual Nicolás Maduro a postulá pa di tres periodo konsekutivo.

## A nase
* 1929 - Jacqueline Kennedy Onassis († 1994), promé dama di Merka
* 1954 - Hugo Chávez († 2013), polítiko i militar venezolano, presidente de Venezuela entre 1999 i 2013.
* 1976 - Grisha Heyliger-Marten, polítiko di Sint Maarten
 
## A fayesé

## A selebrá/konmemorá
*  - Dia di Independensia
29 di yüli

**29 di yüli** ta e di 210 dia di aña (211 den un schrikkeljaar) riba e kalènder gregoriano. Ta resta 155 dia pa e aña terminá.

## A sosodé
* 1984: Na Aeropuerto Hato na Kòrsou dos homber ta sekuestrá un avion di e linea aerea venezolano Aeropostal ku 82 pasahero abordo, eksigiendo plaka, arma i un helikòpter. Komandonan di e servisio di inteligensia di Venezuela, DISIP, ta mata e dos sekuestradó i ta reskatá e rehennan.
* 1994 - Na Aruba ta tuma lugá elekshon pa Parlamento di Aruba. Di e kuater partido partisipante tres ta saka asiento: AVP (10); MEP (9) i OLA (2). Gabinete Henny Eman II ta bira un echo ku sosten di e koalishon AVP-OLA.
* 2001: Na Bogota e selekshon di futbòl di Colombia ta gana pa promé bes e Kopa Amérika, derotando Mexico 1-0.

## A nase
* 1925 - Bèto Adriana (f.1997), deportista kurasoleño den atletismo, hisamentu di peso i deporte di tiru.

## A fayesé

## A selebrá/konmemorá
Poblashon

**Poblashon** ta referí usualmente na e kantidat di hende den un sierto teritorio, sea ku esaki ta un siudat of pueblo, region, pais, kontinente, of henter mundu. Ta kustumber pa gobièrnu kuantifiká e grandura di e poblashon residente denter di su huridikshon pa medio di un senso; ku ta un proseso pa kolektá, analisá, kompilá i publiká dato relashoná ku un poblashon.

Densidat di poblashon ta indiká kuantu hende òf kualkier organismo ta biba den un unidat di superfisie. Esaki ta wòrdu ekspresá den habitante pa kilometer kuadrá.

## Mira tambe
* Lista di país segun poblashon
* Lista di país segun densidat di poblashon
Tempu Universal Koordiná

**Tempu Universal Koordiná** òf **UTC** ta e standart global di tempu ku ta sirbi pa regula oloshi i sistema di tempu rònt mundu.

UTC ta basá riba un kombinashon di dos sistema:
* Tempu atómiko internashonal (TAI), ku ta usa oloshinan atómiko sumamente presiso.
* Rotashon di planeta Tera, ku ta kontrolá pa medio di e asina yamá *leap seconds* (segundonan extra) pa mantené korespondensia ku tempu astronómiko.

E sistema a wòrdu introdusí na aña 1960 pa remplasá pa gran parti e tempu medio di Greenwich (Greenwich Mean Time – GMT). Den uso komun, UTC i GMT ta hopi biaha usá komo sinónimo, pero tèknikamente UTC ta e definishon moderno i presiso, i GMT ta keda un término históriko.

Loke mester keda tené na kuenta ta:
* UTC no ta dependiente di zona di tempu; mas bien zona di tempu ta derivá for di UTC (p.e. UTC−5, UTC+8).
* Tur sistema digital, telekomunikashon, aviashon, nabegashon, i internet ta basá riba UTC pa motibu di su presishon.
* Organisashonnan manera Bureau International des Poids et Mesures (BIPM) i International Earth Rotation and Reference Systems Service (IERS) ta kontrolá su mantenimentu i publikashon.

## Mira tambe
* Zona di tempu
Guam

**Guam** (na chamorro: *Guåhån*) ta un isla situá den archipielago di e Islanan Mariana (Pasífiko oksidental), ku polítikamente ta un di e 14 teritorio ku no ta inkorporá den Estadonan Uni di Merka. E ta un di e 17 teritorio no outónomo ku ta kai bou di supervishon di e Komité di Dekolonisashon di Nashonnan Uni, ku e meta di elimina  kolonialismo.

Den Oseania, Guam ta e isla mas grandi di Mikronesia i e isla mas grandi i mas suit di e Islanan Mariana. Su kapital ta Hagåtña i e siudat mas poblá ta Dededo.
Famia lingwístiko

Un **famia di idioma** ta un grupo di lenga ku un orígen históriko komún i ku laso filogenétiko, kiermen ku ta mustra di ta derivá di un lenga mas antiguo òf di un protolenga (lenga di desendensia). E ta e klasifikashon mas usual pa kategorisa e idiomanan mundial.

Un famia ta originá na momentu ku un lenga, e asina yamá *protolenga di e famia*, ta hasi e nasementu di varios idioma posibel pa medio di un proseso di diversifikashon dialéktiko. 

Entre e lenganan di un famia e ta usual ku no por lesa di un pa otro, ni maske similaridatnan fonétiko i gramatikal a keda konservá manera den mayoria di e kasonan. Ora e semehansanan entre idioma ta kla, e ta posibel pa rekonstruí su orígen komun, inkluyendo e protolenga di kual e ta derivá, usando metodonan di lingwístika históriko.

E término "famia" ta modelá segun e sistema di registro genealógiko di persona. Korespondientemente lingwístanan ta deskribí lenganan ku ta yu di un famia di idioma komo un relashon genétiko.
Efraïn Jonckheer

**Efraïn F. Jonckheer** (☆ 20 di òktober 1917 na Kòrsou – † 30 di mart 1987 na Amsterdam) tabata un empresario i un polítiko di Antias Hulandes. E tabata promé minister di Antias Hulandes di 8 di novèmber 1954 te 14 di febrüari 1968. Seguidamente e tabata minister plenipotenciario di Antias Hulandes di 1968 te 1971 i embahador di Reino Hulandes entre 1971 i 1982.Te ku aña 2022 e tabata e promé minister ku a sinta mas largu den historia di Reino Hulandes. 

## Biografia
Jonckheer a nasé dia 20 di oktober 1917 na Kòrsou. Na 1933, el a optene su Mulo-diploma, i a bira direktor di varios negoshi. Durante di dos Guera Mundial, el a drenta e arena polítiko ku e deseo pa logra outonomia pa e islanan. Na 1944 e tabata un di e kofundadónan di Partido Demokrat (DP), i a keda elegí lider di partido. Na 1945 e ta bira miembro di Parlamento di Antias Hulandes, puesto ku e ta okupa te 1954. Na 1951 el a keda elegi den Konseho Insular di Kòrsou, pero ta retirá despues di algun luna. 

Dia 8 december 1954 e ta susesor di Moises Frumencio da Costa Gomez komo presidente di e Konseho di Gobièrnu (*Raad van Bestuur*) di Antias Hulandes. Un siman despues, dia 15 di desèmber 1954, Jonckheer ta bira e promé premier di Antias Hulandes. E ta forma kuater gabinete konsekutivo promé di retira dia 14 di febrüari 1968. E ta wòrdu remplasa pa miembro di partido Ciro Kroon. 

Jonckheer ta sigui pa okupá e funshon di minister plenipotensiario di Antias komo susesor di Wem Lampe, di promé di febrüari 1968 te 16 di yanüari 1971. Despues e ta drenta den servisio diplomátiko di Reino Hulandes. Entre 1971 i 1976 e tabata embahador na Venezuela i seguidamente na Costa Rica, Nicaragua i Panama di 1976 te 1982.

Jonckheer tabata kasá ku Blanca Sara Heyer i huntu nan a haya tres yu. Na su morto e tabata kasá ku Joyce van Veen.

## Honor
*  - Doktorado honorífiko den derecho na Vrije Universiteit Amsterdam (1965).
*  - Komendador (*Commandeur*) den Orden di Leon Hulandes.
*  - Komendador (*Commandeur*) den Orden di Oranje-Nassau.
*  - Gran oficial den Orden di Vasco Núñez de Balboa.
Mike Eman

**Michiel Godfried Eman** (☆ 1 di september 1961 na Oranjestad) ta un politico Arubiano. Desde 28 di maart 2025 e ta prome minister di Aruba den gabinete AVP-FUTURO. Entre 30 di oktober 2009 y 16 di november 2017 el a ocupa tambe e funcion di premier di Aruba. Mike Eman ta lider di partido AVP.  

## Bida
Mike Eman a nace como e yiu menor entre e ocho yiu di Blanche Hartog y Cornelis Albert Eman. E ta miembro di un famia di politiconan prominente di partido AVP. Su welo, Shon Henny Eman, tabata fundado di e partido christian-democrata AVP y pionero di un politica nobo na Aruba. Su tata, miho conoci como Shon A Eman, tabata lider di AVP y gran promotor di un status aparte pa Aruba denter di Reino Hulandes. Su ruman homber mayo, Henny Eman, tabata e prome premier di Pais Aruba, di prome di januari 1986 te 9 di februari 1989 y despues entre 1994 y 2001. Na 1980 Eman a obtene su HAVO-diploma na Colegio Arubano y a completa su estudio den ley Antiano (1982) y ley notarial (1996) na Universidad di Antia Hulandes. Durante e prome gabinete Henny Eman el a fungi como hefe di prensa y man drechi di e premier. Di 1992 te 2001 el a traha na bufete di un notario. 

Eman ta casa cu Doina Neagoy. 

### Carera politico
Eman a cuminsa su carera politico formal na september 2001 ora el a aparece riba lista di AVP. E eleccion 2001 no a bay na fabor di AVP, causando cu e partido a perde cuater asiento den parlamento. Esaki a conduci na e decision di e lider di AVP, Tico Croes, pa renuncia su liderazgo. Liderazgo a wordo traspasa pa ex-minister di Husticia Eddy Croes. Eman a bira vice-presidente di e partido. For di 2001 pa 2009 e tabata miembro di Parlamento di Aruba, lider di fraccion y lider di oposicion pa AVP. Na 2003 el a wordo eligi como lider di AVP. Despues di eleccion di 2005, AVP a recobra dos asiento, y Eman a surgi como e de facto votegetter di e eleccionnan, cu mas di 12% di e votonan na su nomber. El a keda esun cu a haya mas voto den e eleccionnan sucesivo den añanan 2009, 2013 y 2017.

Eman a bira un informador despues di eleccion di 2009 y 2013, cu a duna AVP un mayoria absoluto den Parlamento di Aruba. Esaki a resulta den e gabinetenan Mike Eman I y Mike Eman II.

Despues di a perde asiento den e eleccionnan di 2017, Eman a renuncia como lider di partido y a renuncia su asiento den parlamento. E derota tabata vincula cu e caso di Paul Croes, ken, como minister di Asuntonan Social den gabinete Eman II, a wordo deteni na augustus 2016 riba sospecho di traficacion di permiso di trabou y estadia. Prome minister Eman a keda respalda su minister, pero na febrüari 2019 en berdad Croes a wordo haya culpabel y sentencia na cuater aña di prizon.

Durante e congreso di partido AVP dia 2 di september 2018, el a bolbe postula pa reeleccion pa liderazgo di partido. E tabata lider di oposicion den parlamento di 2021 pa 2024. Net prome cu entrega di lista di candidato pa eleccionnan 2024, Eman a pone e politico hoben Wendrick Cicilia na cabes di e lista, mientra el a posiciona su mes como *[[lijstduwer]]*. Cu un diferencia di solamente 312 voto e partido a bira esun di mas grandi den parlamento cu nuebe asiento.
Stanley Brown

**Stanley Clayton Brown** (☆ 6 di òktober 1938 na Willemstad - † 16 di novèmber 2022 na Otrobanda) tabata un edukador, polítiko i aktivista revolushonario di Kòrsou. Despues di e disturbionan di Trinta di Mei el a bira minister di Labor i Asuntunan Sosial. 

## Biografia
Stanley Brown a nase den bario di Groot Kwartier. Su tata tabata di St. Lucia di orígen afrokaribense i tabata traha komo wòchimèn na Shell. Su mama ku a nase na Sint Maarten tabata di orígen skandinavo i tabata traha den pakus.

Despues di terminá su estudio na Dongen, Hulanda Brown a inisia su karera komo meneer di skol na St. Joris College na Santa Maria. Den añanan sesenta e tabata redaktor di Vitó, un revista semanal iskierdista na Papiamentu. E ta bira aktivista i na 1969 tabata, huntu ku Amador Nita i Wilson Godett, un di e tres lider di e rebelion di Trinta di Mei. Pa motibu di e rebelion nan ta funda e partido Frente Obrero i Liberashon 30 di mei (FOL). Te elekshon di 2017 FOL tabata aktivo den polítika na Kòrsou komo partido polítiko sosialista radikal. Brown tabata miembro di Parlamento di Antias Hulandes di 29 di sèptèmber 1969 te 20 di desèmber 1970, ora el a kibra ku FOL i a entrega su asiento. E ta keda sin uni su mes na otro partido. Na 1983 e tabata bek riba lista di FOL pa elekshon di konseho insular, pero no ta logra un asiento. Despues di e kaida di e muraya di Berlin na 1989 Brown ta laga e idea di un Kòrsou sosialista kai i ta dirigí su mes riba liberalismo. Esaki ta kondusí na fundashon na 1993 di e partido polítiko C-93. E partido aki ta aspirá un Kòrsou liberal, kapitalista, humanista i demokrátiko i kier hasi Kòrsou un provinsia di Hulanda.

Brown a sinta den prizòn multiple bes, debi na su aktividatnan polítiko i revolushonario ku uso di violensia.

Brown tabata kasá ku Anne-Marie Braafheid i tin sinku yu di tres matrimonio i ocho nietu. Dia 16 di novèmber 2022, despues di sufri un atake di kurason, e ta fayesé den hospital na edat di 84 aña komo e último di e tres kabesante di e rebelion di trinta di mei 1969.
Bill Clinton

**William Jefferson Clinton** (☆ 19 di ougùstùs 1946 na Hope (Arkansas)) ta un politiko merikano di Partido Demokrátiko. E tabata e di 42 presidente di EE.UU. di 1993 te 2001. Anteriormente e tabata gobernador di Arkansas di 1979 te 1981 i un biaha mas di 1983 te 1992. E tabata fiskal mayó di Arkansas di 1977 te 1979. Clinton a bira konosí komo un "Demokrat Nobo", debí na e filosofia polítiko sentrista den su maneho.

E ta kasá ku Hillary Clinton, kende tabata senador di Niu Yòrk di 2001 te 2009, sekretario di estado di 2009 te 2013 i kandidato di Partido Demokrátiko pa presidente den e elekshon presidensial di 2016.
Vurnon Anita

**Vurnon San Benito Anita** (☆ 4 di aprel 1989 na Willemstad) ta un futbolista profeshonal kurasoleño-hulandes ku usualmente ta hunga mediokampo. Na 2010 Anita a partisipa den e selekshon nashonal di Hulanda hungando tres wega, promé ku e drenta e selekshon di Kòrsou na 2021. 

Anita ta hunga desde 2020 pa  RKC Waalwijk, un klup hulandes di divishon di honor unda el a prolongá su kontrakt te meimei 2023. Despues di un periodo na Al-Orubah na Arabia Saudita, Anita a regresá Hulanda na 2025, na FC Volendam.

## Karera internashonal
### Hulanda
Anita a kompetí den e Kampionato Mundial di FIFA U-17 2005 na Peru pa Hulanda U-17, kaminda e hulandesnan a sali na di tres lugá. Tambe el a yega di representa e selekshon di Hulanda U-19 i Hulanda U-21.

Dia 26 di mei 2010, Anita a hasi su debut internashonal kompleto pa Hulanda, biniendo komo suplente den un viktoria amistoso di 2:1 riba Mexico. El a hasi su promé aparishon den e ekipo titular den un empate amistoso 1:1 ku Ukrania dia 12 di ougùstùs 2010, siendo remplasá na mitar tempu pa e defensa di PSV Eindhoven Erik Pieters.

Anita a keda inkluí den e selekshon preliminar pa e Kopa Mundial di FIFA 2010 na Suráfrika. Sinembargo, riba 27 di mei 2010, e mènedjer di Hulanda Bert van Marwijk a anunsiá ku e no lo forma parti di e tim final di 23 ku ta partisipá den e kompetensia.

### Kòrsou
Danki na e reglanan suavisá desde 2020 di FIFA Anita por a kambia di pais, ounke el a hunga kaba den e ekipo nashonal di Hulanda, logrando asina forma parti di e selekshon di Kòrsou pa un solo biaha na 2021. El a debutá dia 25 di mart 2021 den e wega di kualifikashon di CONCACAF pa Kopa Mundial, unda Kòrsou a derotá e tim maskulino di Sint Vincent i Grenadinanan (5:0).
Rooi Frances

**Rooi Frances** (hulandes: ; ingles: ) ta un pasada estrecho na Aruba, cu ta core memey di barancanan di coral cu vegetacion denso, situa den e area di Spaans Lagoen, region di Santa Cruz. E formacion caracteristico di barancanan di 10 meter di haltura a resulta di erocion vertical den e calichi. E ta un luga importante tanto pa historia como pa turismo.

## Historia
For di e pasado di Rooi Frances, e ruinanan di e smelter di oro di Balashi ta visibel, recordando e tempo di explotacion di mineral na Aruba. Segun tradicion oral, na inicio di siglo diesshete, piratanan Frances a purba invadi Aruba. Durante e intento di invasion, nan a wordo confronta pa un grupo grandi di indjan Arubano, hopi di nan a wordo mata den e lucha pa defende nan isla.

E tragedia aki a lanta un herencia importante na folklore Arubano. E color cora di e strea riba e bandera di Aruba ta recorda e dramamento di sanger y e curashi di e indjannan na Rooi Frances, simbolisando sacrificio pa libertad. Desde e fecha di e invasion, e pasada ta wordo yama Rooi Frances na homenahe. 

## Leyenda
Segun creencia popular, e habitantenan ta pretende cu nan ainda por tende e gritonan di e indjannan durante e anochi den Rooi Frances. Awendia e pasada ta un luga di memoria, historia y naturalesa, atrayendo turista y local cu ta interesa den aventura y patrimonio.

## Mira tambe
* Lista di luga na Aruba
Spaans Lagoen

**Spaans Lagoen** ta un bahia y laguna cu entrada na costa sur di Aruba, situa entre Aeropuerto Internacional Reina Beatrix y e ciudad di San Nicolas. E ta un area di naturalesa di alrededor 70 hectar y ta un di e zonanan cu mas biodiversidad riba e isla y den teritorio Caribense di Reino Hulandes. Desde aña 1980 a ta cay bou proteccion di e Convenio di Ramsar.

E zona protegi di Spaans Lagoen ta cay bou di maneho di Aruba Conservation Foundation (ACF), un fundacion independiente cu tambe ta encarga cu e maneho di Parke Nacional Arikok y Parke Marino Aruba.

## Mira tambe
* Lista di luga na Aruba
* Parke Nacional Arikok
* Matanan protehi na Aruba
* Animalnan protehi na Aruba

## Galeria

Collectie Nationaal Museum van Wereldculturen TM-20029579 Ruine van de Balashi goudsmelterij vlakbij het Spaans Lagoen en de Franse Pas Aruba Boy Lawson (Fotograaf).jpg|Bista riba e laguna for di mina di oro Balashi
Spanish Lagoon wetland 15 50 41 981000.jpeg| 
Shoco habitat.jpeg|Zona unda e shoco ta habita
Spanish Lagoon vegetation 15 44 58 230000.jpeg|Crecemento di mata di mangel
Trail Spaans Lagoen 15 35 29 504000.jpeg|
Trail Spaans Lagoen 15 35 36 160000.jpeg|
Bringamosa

**Bringamosa** ta un bario di Macuarima den region di Santa Cruz na Aruba. E ta situa pazuid di Boton y panort di Balashi y tin un haltura di 69 meter riba nivel di laman. 

Su nomber ta deriva di mata bringamosa (*Cnidosculus urens*), un tipo di mala yerba cu ta crece wild y ta duna grawatamento ora di mishi cune.

Di 1966 te 1969 tabatin un parke zoológiko priva na Bringamosa. Awendia e bario tin un centro di cuido pa burico. Burico tabata antes importante como medio di transporte, pero no ta necesario mas door di e auto y pickup. E centro a wordo funda na 1997 y a muda na 2017 pa Bringamosa.

## Mira tambe
* Donkey Sanctuary Aruba
* Lista di luga na Aruba
Barcadera

**Barcadera** ta un luga na Aruba, den region di Santa Cruz. Aki ta estableci e waf di carga mas principal di e isla, cu a keda inaugura oficialmente dia 12 di april 2016.

## Mira tambe
* Lista di luga na Aruba
Pos Chikito

**Pos Chikito** or **Pos Chiquito** ta un luga na costa zuidwest di Aruba, entre Spaans Lagoen y Savaneta. E ta situa 12 km di e capital Oranjestad. 

Pos Chikito tin un poblashon di 5.259 habitante (2010), cubriendo un area cu ta extende di e costa te e kaminda principal di Oranjestad pa San Nicolas.
 Den e bario ta estableci e planta nacional di television Telearuba, Casa Cuna, sentro di cuido pa mucha y adolescente i Kukwisa Scol, cu ta ofrece enseñansa basico y pa kleuter.

 Na costa tin un zona di mondi di mangel, rif di coral i e playa di Mangel Halto. Riba e rif di Pos Grandi ta situa Isla di Oro, un isla 150 meter pafor di costa unda antes tabatin un restaurant estableci. Na 2019 e zona costal Mangel Halto-Isla de Oro (16&nbsp;km²) a obtene e status di zona proteha y ta forma parti di Parke Marino Aruba. Pos Chikito ta specialmente popular pa practica e deporte di kayak, landamento, snorkel y sambuya. Turista por haci uzo di e varios compleho di apartamento chikito cu tin disponibel. 

E club di futbol SV Unistars ta procedente di e bario y ta hunga den  Division Uno di AVB.

## Mira tambe
* Lista di luga na Aruba
Islanan Kanaria

E **Islanan Kanaria** (na spaño: *Islas Canarias*) ta un region i grupo di isla spaño den Oséano Atlántiko, den e region konosí komo Makaronesia. E ta e punto mas serka di e kontinente di Afrika, na 100 km west di Maroko. E archipielago ta oropeo, tantu politikamente komo ekonómikamente, i ta un region ultraperifériko di Union Oropeo.

E ocho isla mayó ta (di grandi pa chikito den superfisie) Tenerife, Fuerteventura, Gran Canaria, Lanzarote, La Palma, La Gomera, El Hierro i La Graciosa. E archiepelago ta inkluí varios isla mas chikitu, entre otro Alegranza, Isla de Lobos, Montaña Clara, Roque del Oeste i Roque del Este.
31 di yüli

**31 di yüli** ta e di 212 dia di aña (213 den un schrikkeljaar) riba e kalènder gregoriano. Ta resta 153 dia pa e aña terminá.

## A sosodé
* 1634 - Johannes van Walbeeck ta konkistá e isla Kòrsou ku 400 sòldá i marinero for di 32 spaño inkluyendo 12 mucha.
* 1960 - Na Kòrsou ta kuminsá operá TeleCuraçao. E tabata e promé planta di televishon na Antias Hulandes.
* 2019 - Na Boneiru a funda e klup di futbòl SV Young Boys.

## A nase
* 1968 - Silveria Jacobs, polítiko i promé minister di Sint Maarten (2019-presente)
* 1988 - Dwight Oehlers, futbolista arubano-hulandes

## A fayesé

## A selebrá/konmemorá
Balashi

**Balashi** ta un luga na Aruba, situa meymey di e isla den region di Santa Cruz. Panort di Balashi ta encontra Barcadera y pazuid Pos Chikito. E poblacion di Balashi y Barcadera huntu ta conta 1.692 hende (2010). 
Balashi ta conoci pa e laguna di Spaans Lagoen, e dos brugnan cu ta cruza e laguna y e ruinanan di e fabrica di oro. Den e zona costal ta estableci e fabricanan di awa y energia WEB Aruba y Brouwerij Nacional Balashi. 

## Instalacion pa smelt oro
Na aña 1899, e compania Aruba Gold Concessions Ltd. a construi un instalacion di smelter na Balashi, banda zuid di Rooi Frances.

Den 1916, durante e Prome Guera Mundial, e planta a sera pa motibo cu tabatin falta di materia prima y piesanan di repuesto, pasobra mayoria di e partinan tabata bini for di Alemania.  

## Galeria

De distillatie-inrichting van 's Lands water Voorziening (LWV) bij Spaans Lagoen, Bestanddeelnr 252-7954.jpg|Planta di awa y energia na 1947, awor WEB Aruba
Puente de Spaans Lagoen, que une Oranjestad con San Nicolás.jpg|Brug Fredis Refunjol na Balashi


## Mira tambe
* Lista di luga na Aruba
Brasil (Aruba)

**Brasil** ta un luga na Aruba, situa den region di San Nicolas. E tin un haltura di 36 meter riba nivel di laman y un poblacion di 2.522 hende. E nomber Brasil probabelmente ta bin di e palo di brazil (*[[Haematoxylum brasiletto]]*) y den comienso di siglo 20 a aparece pa prome bes riba e mapa di Werbata.

Brasil tin un centro di bario, e scol basico Sint Michaël School y un scol practico pa ofishi (SPO). Na 1955 e misa catolico Cristo Rey a wordo consagra pa monseñor van der Veen Zeppenfelt.

## Persona conoci
* Bernadina Growell (1939-2009)

## Mira tambe
* Lista di luga na Aruba
Dakota (Aruba)

**Dakota** ta un bario den e parti oost di Oranjestad, capital di Aruba. E ta rondona pa e barionan Tarabana panort, Cumana y Camacuri pazuid.

## Historia
Den siglo 19 bou di maneho di gezaghebber Jan Ferguson, e region di Dakota tabata dedica na plantacion di aloe. Na 1935 a establece aki e prome aeropuerto di Aruba, conoci como "Vliegveld Dakota. E aeropuerto ta muda den decada 1950 despues cu a traha un aeropuerto nobo pazuid di Dakota, conoci awendia como Aeropuerto Internacional Reina Beatrix. Debi na e crecemento fuerte di e poblacion gobierno na fin di Di Dos Guera Mundial a cuminsa traha cas di pueblo, 64 na 1945 y 72 na 1949. Tambe tin algun empresa estableci den Dakota.

E club di futbol SV Dakota ta procedente di e bario y ta hunga den division honor.

## Dakotero conoci
* Taryn Mansell, reina di beyesa
* Papito Rafael, rey di tumba
* Guillermo Trinidad (1939-1991), politico
Guillermo Trinidad

**Guillermo Prospero Trinidad** (☆ 25 di juni 1939 na Corsou - † 15 di januari 1991 na Aruba) tabata un politico Arubano. E tabata Minister di Finanza di Aruba di 1989 te na su fayecimiento na 1991. Prome cu esey e tabata miembro di Parlamento di Aruba, Parlamento di Antias Hulandes y di Conseho Insular di Aruba. Entre 1974 y 1975 e tabata diputado den Colegio Ehecutivo di Aruba.
Malmok

**Malmok** ta un luga den nortwest di Aruba, den region di Noord/Tanki Leendert. E area, cu ta situa directamente riba laman Caribe, ta consisti di rif di calki eleva y tin un playa. Via e caminda principal nr. 1 y 2 ta pasa Palm Beach pa yega na Malmok. E poblacion di Palm Beach, Bubali y Malmok hunto ta conta 5.105 hende (2010).

## Historia
Malmok ta reconoci como e sitio preceramico mas recien riba e islanan ABC, datando for di aña 300-900 despues di Cristo. E epoca aki ta cuadra cu presencia di poblacionnan di Epoca Ceramico (Dabajuroid) riba e islanan aki.

E tabata un luga bandona te cu decada 1960, ora a cuminsa cu desaroyo di casnan grandi y luhoso pa residente rico, pensionado y empresarionan stranhero, principalmente Merikano y Venezolano. 

## Puntonan di interes
Na Malmok tin estableci e compleho di Tierra di Sol, cu e unico cancha di golf di 18-buraco di Aruba.  Via Malmok por alcansa e punta extremo nort di Aruba y e faro yama "Faro di California". Net dilanti di e costa ta encontra e barco aleman naufraga "*[[SS Antilla]]*', cual practicantenan di buceo y snorkel gusta bishita. Den e zona costal tin tres playa popular, esta Arashi, Boca Catalina y e playa di Malmok. Cant'i lama tin un caminda smal pa cana so, e asina yama "Boardwalk Malmok", cu ta core for di Hadicurari (Fishermen's Huts, awendia Sarah-Quita Beach) te na e birada pa Arashi.


California lighthouse Aruba Arashi beach 1.jpg|Bista riba California Lighthouse desde Arashi
Garden Eel at Antilla Wreck Aruba (2915583349).jpg|Masbango, *Heteroconger hassi*, di famia Congridae den cercania di barco naufraga *[[Antilla]]*


## Mira tambe
* Lista di luga na Aruba
* Playanan di Aruba
30 di yüli

**30 di yüli** ta e di 211 dia di aña (212 den un schrikkeljaar) riba e kalènder gregoriano. Ta resta 154 dia pa e aña terminá.

## A sosodé
* 1964 - Na Aruba a funda e sindikato Federashon di Trahadónan di Aruba (FTA}.

## A nase
* 1869 - Michael Vuylsteke († 1930), religioso i obispo di Willemstad (1910-1930).
 
## A fayesé
* 1953 - Willem Hoyer (81), poeta, eskritor, músiko, kompositor i historiadó di Kòrsou.
* 1969 - Oda Blinder (50), poeta kurasoleño

## A selebrá/konmemorá
* Dia Internashonal di Amistat
* Dia Mundial kontra Trafikashon di Hende, proklamá 18 di desèmber 2013 pa e Asamblea General di Nashonnan Uni.
*  - Dia di Independensia
Lista di minister plenipotenciario di Aruba

E **lista di minister plenipotenciario di [[Aruba]]** ta un resumen di e personanan cu a ocupa e funcion di minister plenipotenciario (GevMin) di pais Aruba desde dia prome di januari 1986. Na 1986 Aruba a bandona e constelacion di Antias Hulandes pa bira e di tres pais den Reino Hulandes y te 1986 a wordo representa pa e minister plenipotenciario di Antias Hulandes.

## Staciona na Den Haag

## Staciona na Washington D.C.

## Mira tambe
* Lista di minister plenipotenciario di Antias Hulandes (1955 – 1985).
1 di ougùstùs

**1 di ougùstùs** ta e di 213 dia di aña (214 den un schrikkeljaar) riba e kalènder gregoriano. Ta resta 152 dia pa e aña terminá.

## A sosodé
* 1964 - ALM a inisia su operashonnan ku un buelo inougural for di Kòrsou pa Aruba.
 
## A nase
* 1879 - Nadi Henriquez († 1960), komersiante i empresario arubano.
* 1944 - Richard Gibson, hurista i eks-polítiko di Sint Maarten
* 1976 - Iván Duque, polítiko i hurista kolombiano. 

## A fayesé

## A selebrá/konmemorá
*  - Dia di Independensia
*  - Dia di Independensia
* , , , ,  Sint Vincent i Grenadinanan i  - Dia di Emansipashon
2 di ougùstùs

**2 di ougùstùs** ta e di 214 dia di aña (215 den un schrikkeljaar) riba e kalènder gregoriano. Ta resta 151 dia pa e aña terminá.

## A sosodé
* 1934 - Adolf Hitler ta bira presidente (*Führer*) di Alemania tras di e morto di presidente Paul von Hindenburg. 

## A nase
* 1858 - Emma van Waldeck-Pyrmont († 1934), reina-dirigente di Hulanda (1890-1898)
* 1984 - J.D. Vance, senador di Ohio (2023-presente)

## A fayesé

## A selebrá/konmemorá
3 di ougùstùs

**3 di ougùstùs** ta e di 215 dia di aña (216 den un schrikkeljaar) riba e kalènder gregoriano. Ta resta 150 dia pa e aña terminá.

## A sosodé
* 1973 - Na tur seis isla di Antias Hulandes a tuma lugá e elekshon pa Parlamento di Antias Hulandes.

## A nase
* 1976 - Tania Kross, kantante di ópera di Kòrsou.

## A fayesé

## A selebrá/konmemorá
*  - Dia di Bandera
4 di ougùstùs

**4 di ougùstùs** ta e di 216 dia di aña (217 den un schrikkeljaar) riba e kalènder gregoriano. Ta resta 149 dia pa e aña terminá.

## A sosodé
* 1949 - Angela Altagracia de Lannoy-Willems a bira e promé muhé ku ta miembro di Parlamento di Antias Hulandes. 

## A nase
* 1961 - Barack Obama, presidente di Merka (2009-2017).
* 1971 - Giselle Mc William, polítiko kurasoleño.

## A fayesé

## A selebrá/konmemorá
5 di ougùstùs

**5 di ougùstùs** ta e di 217 dia di aña (218 den un schrikkeljaar) riba e kalènder gregoriano. Ta resta 148 dia pa e aña terminá.

## A sosodé
* 1995 - Na Kralendijk (Boneiru) a funda e klup di futbòl ASCD Arriba Peru.

## A nase

## A fayesé

## A selebrá/konmemorá
*  - Dia di Independensia
Palo Marga

Palo Marga ta un luga na Aruba, den districto di San Nicolas. E ta un zona eleva cu ta situa panort di Sero Blanco y zuid oost di Butucu. E tereno tin un bahada gradual for di su haltura maximo di 90 m.

Na Palo Marga ta situa Palo Marga International Raceway Park, un pista di careda pa auto. 
 
## Mira tambe
* Lista di luga na Aruba
Lucina da Costa Gomez-Matheeuws

**Lucina Elena da Costa Gomez-Matheeuws** (☆ 5 di aprel 1929 na Kòrsou – † 7 di yanüari 2017) tabata un polítiko antiano di Partido Nashonal di Pueblo (PNP). Na 1977 e tabata brevemente promé minister di Antias Hulandes y e promé muhé den Reino Hulandes pa okupá e puesto di premier. Promé ku esei e tabata minister di Salu, Bienestar i Deporte y e promé muhé den Antias Hulandes i den Sur Amérika pa okupá e puesto di minister. Di 1969 te 1970 e tabata miembro di Parlamento di Antias  Hulandes.

Desde su fundashon Lucina da Costa Gomez tabata envolvi ku partido PNP. Entre 1971 i 1976 e tabata visepresidente di e partido. Na 1960 el a kasa ku Moises Frumencio da Costa Gomez, kende tabata premier di Antias Hulandes di 1951 pa 1954.

Costa Gomez-Matheeuws ta fayese dia 7 di yanüari 2017 na e edat di 87 aña. Na 2015 a duna e rotònde banda di Renaissance Mall na Otrobanda su nòmber.
Pais insular

Un **pais insular**, **estado insular** òf **nashon insular** ta un pais ku su teritorio ta konsisti primariamente di un òf mas isla òf parti di un of mas isla. Alrededor di 25% di tur pais independiente ta pais insular.  Histórikamente paisnan insular tin mas stabilidat ku mayoria di e estadonan kontinental sinembargo ta vulnerabel pa konkista dor di superpodernan marítimo.

## Mira tambe
* País sin frontera marítimo